# Ksi2 del Centaure

Ksi² del Centaure (ξ² Cetauri) és un sistema estel·lar de magnitud aparent +4,26 enquadrat a la constel·lació de Centaure. La nova reducció de les dades de paral·laxi del satèl·lit Hipparcos situa a aquest sistema a 467 anys llum del sistema solar. Encara que en el passat se l'ha considerat membre del subgrup «Centaure Inferior-Crux», dins de l'Associació estel·lar de Scorpius-Centaurus, actualment hom pensa que és un estel del «Cinturó de Gould».
La component principal de Ksi² del Centaure és un estel blanc-blavós de la seqüència principal de tipus espectral B1.5V. Amb una temperatura efectiva de 21.000 K, té una lluminositat 2.609 vegades major que la del Sol. Gira sobre si mateixa amb una velocitat de rotació projectada de 25 km/s. La seva massa és aproximadament 7,6 vegades major que la massa solar, per sota del límit a partir del qual els estels acaben esclatant com a supernoves. Aquest estel és, a més, una binària espectroscòpica amb un període de 7,6497 dies, sent l'òrbita moderadament excèntrica (ε = 0,35).
A 25 segons d'arc de Ksi² del Centaure s'hi pot observar un tercer estel de magnitud +9,41 que també forma part del sistema. De tipus espectral F7V, la seva massa és un 21% major que la massa solar. Empra poc més de 41.000 anys a completar una òrbita al voltant de la binària espectroscòpica.

## Referències

* ↑ Afirmat a: Catalogue of two dimentional spectral types for the HD stars, Vol. 2. Indicat a la font segons: SIMBAD. Data de publicació: 1978.
* 1 2 3 4 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ Afirmat a: Catàleg de velocitats rotacionals dels estels. Indicat a la font segons: SIMBAD. Llengua del terme, de l'obra o del nom: anglès. Data de publicació: juny 1970.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* 1 2 «HR 4942 -- Spectroscopic binary» (en anglès). SIMBAD (Centre de Dades astronòmiques d'Estrasburg). [Consulta: 11 desembre 2020].
* ↑ Chi2 Centauri Arxivat 2016-03-04 a Wayback Machine. (The Bright Star Catalogue)
* ↑ Bobylev, V. V.; Bajkova, A. T. «Kinematics of the Scorpius-Centaurus OB association». Astronomy Letters, 33, 9, 2007. pp. 571-583.
* ↑ Wolff, S. C.; Strom, S. E.; Dror, D.; Venn, K. «Rotational Velocities for B0-B3 Stars in Seven Young Clusters: Further Study of the Relationship between Rotation Speed and Density in Star-Forming Regions». The Astronomical Journal, 133, 3, 2007. pp. 1092-1103.
* ↑ Hohle, M. M.; Neuhäuser, R.; Schutz, B. F. «Masses and luminosities of O- and B-type stars and red supergiants». Astronomische Nachrichten, 331, 4, 2010. p. 349.
* ↑ Pourbaix, D.; Tokovinin, A. A.; Batten, A. H.; Fekel, F. C.; Hartkopf, W. I.; Levato, H.; Morrell, N. I.; Torres, G.; Udry, S. «SB⁹: The ninth catalogue of spectroscopic binary orbits». Astronomy and Astrophysics, 424, 2004. pp. 727-732 (Taula consultada en CDS).
* ↑ Chi2 Centauri Arxivat 2016-03-04 a Wayback Machine. (The Bright Star Catalogue)
* ↑ «CD-49 7644B -- Star in double system» (en anglès). SIMBAD (Centre de Dades astronòmiques d'Estrasburg). [Consulta: 11 desembre 2020].
* ↑ Tokovinin, A. «Comparative statistics and origin of triple and quadruple stars». Monthly Notices of the Royal Astronomical Society, 389, 2, 2008. pp. 925-938.